CELEX: 62007CA0290
Language: fi
Date: 2010-09-02 00:00:00
Title: Asia C-290/07 P: Unionin tuomioistuimen tuomio (ensimmäinen jaosto) 2.9.2010 — Euroopan komissio v. Scott SA, Département du Loiret ja Ranskan tasavalta (Muutoksenhaku — Valtiontuet — Suunnittelu- ja kehitystöiden kohteena olleen maa-alueen hintaetu — Markkina-arvon määrittäminen — Muodollinen tutkintamenettely — Asetus (EY) N:o 659/1999 — Velvollisuus tutkia asia huolellisesti ja puolueettomasti — Komission harkintavallan laajuus — Kustannuksiin perustuva laskentatapa — Tuomioistuinten harjoittaman valvonnan laajuus)

23.10.2010   
            
            
               FI
            
            
               Euroopan unionin virallinen lehti
            
            
               C 288/6
            
         
      Unionin tuomioistuimen tuomio (ensimmäinen jaosto) 2.9.2010 — Euroopan komissio v. Scott SA, Département du Loiret ja Ranskan tasavalta
      (Asia C-290/07 P) (1)
      
      (Muutoksenhaku - Valtiontuet - Suunnittelu- ja kehitystöiden kohteena olleen maa-alueen hintaetu - Markkina-arvon määrittäminen - Muodollinen tutkintamenettely - Asetus (EY) N:o 659/1999 - Velvollisuus tutkia asia huolellisesti ja puolueettomasti - Komission harkintavallan laajuus - Kustannuksiin perustuva laskentatapa - Tuomioistuinten harjoittaman valvonnan laajuus)
      (2010/C 288/11)
      Oikeudenkäyntikieli: englanti
      
         Asianosaiset
      
      
         Valittaja: Euroopan komissio (asiamies: J. Flett)
      
         Valittajan vastapuolet: Scott SA (edustajat: J. Lever, QC, solicitor R. Griffith, solicitor M. Papadakis, barrister P. Gardner ja barrister G. Peretz), Département du Loiret (edustaja: avocat A. Carnelutti) ja Ranskan tasavalta (asiamiehet: G. de Bergues, S. Seam ja F. Million)
      
         Oikeudenkäynnin kohde
      
      Valitus, jossa haetaan muutosta ensimmäisen oikeusasteen tuomioistuimen (ensimmäinen jaosto) asiassa T-366/00, Scott SA v. Euroopan yhteisöjen komissio, 29.3.2007 antamaan tuomioon, jolla kumottiin valtiontuesta, jonka Ranska on myöntänyt Scott Paper SA:lle/Kimberly-Clarkille, 12.7.2000 tehdyn komission päätöksen 2002/14/EY (EYVL 2002, L 12, s. 1) 2 artikla siltä osin kuin se koskee sen 1 artiklassa tarkoitettua, riidanalaisen maa-alueen hintaetuna myönnettyä valtiontukea
      
         Tuomiolauselma
      
      
                  1)
               
               
                  Euroopan yhteisöjen ensimmäisen oikeusasteen tuomioistuimen asiassa T-366/00, Scott vastaan komissio, 29.3.2007 antama tuomio kumotaan.
               
            
                  2)
               
               
                  Asia palautetaan unionin yleiseen tuomioistuimeen.
               
            
                  3)
               
               
                  Oikeudenkäyntikuluista päätetään myöhemmin.
               
            
         (1)  EUVL C 183, 4.8.2007.